section_heading: Rani život
paragraph_text: Abdur-Rahim je rođen kao drugo od ukupno dvanaestero djece Aminahe i Williama Abdura-Rahima. Kao i njegova braća, Shareef je od malih nogu počeo igrati košarku te je odlučio pohađati srednju školu Joseph Wheeler High School. Na trećoj godini, Abdur-Rahim je odveo svoju momčad do osvajanja državnog naslova te je za svoje zasluge osvojio i nagradu "Georgia Mr. Basketball". Nakon srednje škole, Abdur-Rahim je pohađao sveučilište Kalifornija. Na prvoj, freshman, godini, Abdur-Rahim prosječno je postizao 21.1 poena i 8.4 skokova u 28 odigranih susreta. Na kraju sezone, za sjajne nastupe, izabran je za konferencijskog igrača godine te je izabran u All-American treću petorku po časopisu "Associated Press". Nakon jedne provedene godine na sveučilištu, Abdur-Rahim odlučio se prijaviti na NBA draft 1996. godine.